जनयुद्धले आज २२ वर्ष पूरा गरेको छ । विद्रोहले निरंकुशताका ढोका ढक्ढक्याउन सफल भएकै हो । जनयुद्ध नेपालको इतिहासमा सर्वाधिक ठूलो सशस्त्र आन्दोलन थियो, जसको लक्ष्य नयाँ जनवादी राज्यसत्ताको स्थापना थियो । सामन्तवाद, दलाल र नोकरशाही पुँजीवादका विरुद्धको यो सशस्त्र विद्रोह बन्दुकको नालबाटै जनताको राज्यसत्ता स्थापना गर्ने र साम्यवादी शासन व्यवस्थाको परिकल्पना गरेको थियो । २२ वर्षको अवधिमा संघर्षको रूप कसरी बदलियो, उपलब्धि के के भए, लक्ष्य पूरा हुन नसक्नुका कारणहरू के के छन् ? यी नै विषयहरूलाई संक्षेपमा हेरौं ।
